DIGI กระดองเต่าแสวงหาเนื้อ.!?
หลังจากบริษัท แอสเซท ไบร์ท จำกัด (มหาชน) หรือ ABC เปลี่ยนชื่อใหม่เป็นบริษัท ดิจิตอลเทค แพลนเน็ต จำกัด (มหาชน) หรือ DIGI มีผลตั้งแต่ 12 กรกฎาคม 2560 ที่ผ่านมา พร้อมปรับราคาพาร์ใหม่ จากเดิม 0.10 บาท เป็นพาร์ 0.50 บาท หรือที่เรียกว่า “รวบพาร์” นั่นเอง ทำให้ผู้ถือหุ้นปวดหัวกันไปไม่น้อย
19 เม.ย. 2561

แฉทุกวันทันเกมหุ้น
หลังจากบริษัท แอสเซท ไบร์ท จำกัด (มหาชน) หรือ ABC เปลี่ยนชื่อใหม่เป็นบริษัท ดิจิตอลเทค แพลนเน็ต จำกัด (มหาชน) หรือ DIGI มีผลตั้งแต่ 12 กรกฎาคม 2560 ที่ผ่านมา พร้อมปรับราคาพาร์ใหม่ จากเดิม 0.10 บาท เป็นพาร์ 0.50 บาท หรือที่เรียกว่า “รวบพาร์” นั่นเอง ทำให้ผู้ถือหุ้นปวดหัวกันไปไม่น้อย
แต่ทว่าสิ่งที่ DIGI ไม่เปลี่ยนแปลงคือ “เดิมขาดทุนอย่างไร” เปลี่ยนชื่อใหม่ “ยังขาดทุนเช่นนั้น” ที่สำคัญหาธุรกิจหลักที่แท้จริงไม่ชัดซะที แม้พยายามซื้อกิจการเข้ามาเติมหลายทางเช่น ธุรกิจ E-Payment และ E-Commerce ด้วยเป้าเป็นผู้นำด้าน Digital Online ในไทยที่เชื่อมั่นว่าตลาดเติบโตปีละ 40%
พร้อมทำธุรกิจคู่ขนานกันไป เช่น โรงพยาบาลสัตว์ และอสังหาริมทรัพย์ เป็นโครงการคอนโดมิเนียม อาทิ โครงการคอนโดมิเนียม ABOVE Sukhumvit 39 ได้เปิดตัวไปแล้วเมื่อช่วงปลายปี 2559 ที่บริษัทมีความมั่นใจว่าโครงการ ABOVE Sukhumvit 39 เป็นทำเลทองที่มีกระแสตอบรับเป็นอย่างดีจากลูกค้า
ทว่า..สุดท้ายผลการดำเนินงานทุกโครงการไม่เพียงพอที่จะสร้างผลกำไรได้สวยงามตามที่อ้างไว้ มิหนำซ้ำดูเหมือนว่า “DIGI จะเสพติดขาดทุน” ไปแล้วด้วยซ้ำ..!!!!
หุ้น DIGI กลับมาร้อนแรงอีกครั้ง เมื่อจู่ๆ “ปรเมษฐ์ รังรองธานินทร์” ประธานเจ้าหน้าที่บริหารและผู้ถือหุ้นใหญ่อันดับ หนึ่ง ขายหุ้น DIGI ให้กับ “จิรวุฒิ คุวานันท์” จำนวน 316.08 ล้านหุ้น หรือประมาณ 20% ของหุ้นทั้งหมด ที่บริษัทอ้างว่าเป็น Strategic Partner เพื่อให้เข้ามาช่วยบริหารงานบริษัท โดยจะมีการเปลี่ยนแปลงกรรมการและกรรมการบริหารบางตำแหน่ง เพื่อประโยชน์ในการดำเนินธุรกิจในอนาคต
ประเด็นจึงอยู่ที่ว่า DIGI จะได้ประโยชน์อะไรจาก “จิรวุฒิ คุวานันท์” ผู้ที่บริษัทอ้างว่าเป็น Strategic Partner แต่เมื่อสืบค้นโปรไฟล์ของ “จิรวุฒิ คุวานันท์” ก็พบว่า เป็นประธานบริษัท โค้วยู่ฮะ กรุ๊ป จำกัด และรองประธานกรรมการบริหารกลุ่มบริษัท โค้วยู่ฮะมอเตอร์ จำกัด ผู้ดำเนินธุรกิจผู้แทนจำหน่ายรถยนต์ ยี่ห้อ ISUZU ที่ได้รับการแต่งตั้งจากบริษัท ตรีเพชรอีซูซุเซลส์ จำกัด อย่างเป็นทางการ
จึงน่าจับตาอย่างยิ่งว่าจะมีการเปลี่ยนแปลงโครงสร้างธุรกิจ (อีกครั้ง) หรือไม่ หรือจะมีการควบรวมกิจการระหว่างบริษัท โค้วยู่ฮะ กรุ๊ป จำกัด กับ DIGI เพื่อเข้าตลาดหุ้นทางอ้อม (Backdoor Listing) หรือไม่.!?
หรือว่า DIGI จะไปเกี่ยวดองกับบริษัท ไรมอน แลนด์ จำกัด (มหาชน) หรือ RML ที่จิรวุฒิ คุวานันท์ เป็นผู้ถือหุ้นใหญ่อันดับที่ 3 หรือคิดเป็นสัดส่วน 8.81% หรือไม่..!?
ทุกสมมติฐาน..มีความเป็นไปได้ทั้งหมด เพราะสำหรับ DIGI ช่วงนี้เปรียบดั่ง “เต่าที่มีแต่กระดอง” จำเป็นอย่างยิ่งที่ต้องแสวงหาเนื้อ..และวันนี้ไม่ว่าจะเนื้ออะไร..ขอให้เป็นเนื้อได้ทั้งนั้น..!! เหตุ DIGI ไม่มีอะไรจะเสียไปมากกว่านี้อีกแล้ว.!?
อิ อิ อิ…
 
…
ตารางแสดงงบการเงิน DIGI
ที่มา : ตลาดหลักทรัพย์แห่งประเทศไทย (ตลท.)